แฟนผียิ้ม รูน-สมอลลิ่ง-เอร์เรรา คัมแบ็กซ้อม ลุ้นฟัด นอริช
 อังเดร เอร์เรรา และ คริส สมอลลิ่ง สลัดอาการบาดเจ็บกลับมาลงซ้อมได้อีกครั้ง ทำให้มีโอกาสลุ้นลงช่วยทีมให้เกมเปิดบ้านรับมือ นอริช ซิตี้,สำนักข่าวต่างประเทศรายงานวันที่ 19 ธ.ค.ว่า หลุยส์ ฟาน กัล ผู้จัดการทีม แมนเชสเตอร์ ยูไนเต็ด แย้มว่าข่าวดีให้กับสาวก เรด อาร์มี ได้ทราบว่า สามผู้เล่นคนสำคัญของทีมอย่าง เวย์น รูนีย์, คริส สมอลลิ่ง และ อังเดร เอร์เรรา ว่าได้กลับมาร่วมซ้อมกับเพื่อนร่วมทีมแล้ว และมีลุ้นลงสนามในเกมพรีเมียร์ลีกนัดสุดสัปดาห์นี้,โดยรายชื่อนักเตะดังกล่าว เป็น 3 ใน 10 แข้งชุดใหญ่ที่อยู่ในลิสต์แข้งบาดเจ็บ แต่ในช่วงสัปดาห์ที่ผ่านมาสามารถสลัดอาการเดี้ยง กลับมาลงซ้อมกับเพื่อนร่วมทีมได้อีกครั้ง และอาจมีลุ้นลงช่วยทีมในเกมพรีเมียร์ลีกนัดสุดสัปดาห์นี้ ที่จะเปิดบ้านต้อนรับการมาเยือนของ นอริช ซิตี้,นอกจากนี้ หลุยส์ ฟาน กัล ได้ยืนยันผ่านเว็บไซต์ของอย่างเป็นทางการของสโมสรอีกว่า เจสซี ลินการ์ด และ มัตเตโอ ดาร์เมียน จะยังคงหมดสิทธิ์ลงสนามในเกมนี้ ขณะนี้ แอชลีย์ ยัง อาจมีลุ้นทดสอบความฟิต ลงสนามในเกมนี้ด้วยเช่นกัน,ทั้งนี้ หากกุนซือจอมปรัชญาชาวดัตช์ ไม่สามารถนำลูกทีมเก็บชัยได้ในถิ่น จะทำให้ตกอยู่ในสถานกาณ์ที่กดดัน และสุ่มเสี่ยงต่อการตกงานอย่างแน่นอน หลังจากบ่อนรับพนันอย่างถูกกฎหมายในอังกฤษ ยกให้ โชเซ มูรินโญ ขึ้นมาเป็นเต็งหนึ่งที่จะเข้ามาเป็นนายใหญ่ของทีมปิศาจแดงคนต่อไป.
กุนซือของทีมปิศาจแดง แย้มว่า 3 นักเตะคนสำคัญของทีมอย่าง เวย์น รูนีย์, อังเดร เอร์เรรา และ คริส สมอลลิ่ง สลัดอาการบาดเจ็บกลับมาลงซ้อมได้อีกครั้ง ทำให้มีโอกาสลุ้นลงช่วยทีมให้เกมเปิดบ้านรับมือ นอริช ซิตี้
หลุยส์ ฟาน กัล,แมนเชสเตอร์ ยูไนเต็ด,เวย์น รูนีย์,คริส สมอลลิ่ง,อังเดร เอร์เรรา,เจสซี ลินการ์ด,มัตเตโอ การ์เมียน,แอชลีย์ ยัง,ข่าว,ข่าวกีฬา,ไทยรัฐออนไลน์